Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 465

6. Népzene A jelölt: — rendelkezzen átfogó képpel a magyar népzene egészéről, legyen általánosan tájékozott zenei múltunkat és jelenünket illetően, — ismerje nagy vonalaiban a magyar népzenekutatás történetét (a XIX. századi előzmények, Vikár Béla, Bartók Béla és Kodály Zoltán, valamint tanítványaik munkássága), — legyen kellően felkészült a főiskolai etnomuzikológiai tanulmányok folytatására, különös tekintettel a nemzetközi népzenekutatás történetének befogadására, más népek zenéjének megismerésére, — név szerint is ismerjen egy-egy kiemelkedő énekest és hangszeres előadót, — legyen képes tiszta, stílusos, az ornamenseket is alkalmazó előadásra, s a magyar népzenében jellemző díszítésmódokat tudja helyesen alkalmazni a népzenei inspirációjú magyar műzene előadásakor, — tudja elemezni megfelelő népzenei szakkifejezésekkel a népdalokat a hangsor, a hangkészlet, a forma, a kadenciák, a szótagszám stb. alapján, — tudja elkészíteni egy-egy népdal, egyszerűbb hangszeres dallam vázlatos lejegyzését, — ismerje a műzenében használt hangszereket a magyar néphagyomány és általában a népzene oldaláról, különös tekintettel saját hangszerére, — rendelkezzék megfelelő anyagismerettel, tudjon kívülről 100 népdalt (évi 50 kötelezővel számolva), — legyen tájékozott a népzene mai helyzetéről (például tudja, mi a különbség egy hagyományőrző együttes és egy táncházban muzsikáló együttes között). B) Jazzénekes Általános követelmények A jazzénekes széleskörűen ismerje a társművészetek különböző stílusait, jelentős műalkotásait, kiemelkedő fontossággal az irodalmat. Rendelkezzen szakágához kapcsolódó zeneelméleti, zeneirodalmi és művészettörténeti ismeretekkel. Ismerje és alkalmazza a vokális irodalom zenei előírásait. 2001/87. szám A megszerzett ismereteket legyen képes használni és integrálni. Ismerje az éneklés művészetének hagyományait, repertoárját és az újabb törekvéseket. Behatóan ismerje a vokális irodalom stílusait, a legjelentősebb dal-, oratórium-, operaszerzőket és jelentősebb műveiket. Legyen a művek előadásában előadói tapasztalata. A művek előadásában legyen tudatos, stílushű, művészileg kidolgozott, érzelmileg kifejező. Rendelkezzen színvonalas zenei hallással, zeneírási és olvasási készséggel, fejlett zenei memóriával. Ismerje és alkalmazza a hangversenypódium és színpad speciális viselkedési hagyományait, szokásait. Jazzének Énektechnikai alapgyakorlatok. Intonációs harmóniai gyakorlatok. A hangterjedelem kifejlesztése. Légzésgyakorlatok. Egy hanggal, több hanggal, hangközökkel való rögtönzésgyakorlatok. Kadenciális improvizációs gyakorlatok, kadenciális motívumok rögtönzése. Ritmikai és hangsúlygyakorlatok. Patternek és turnbackek ismerete, ezek improvizatív kibontása. 5 jazz blues ismerete (különböző harmonizációjú dúr és moll bluesok), téma szöveggel, improvizáció. Néhány tradicionális afro-amerikai dallam (ballada, spirituálé és folklór blues) előadása stílusos frazírozással, lehetőleg saját zongorakísérettel. 20 közismert jazz standard ismerete kívülről (téma szöveggel, improvizáció). Esetleg egy-két standard saját kísérettel való előadása. Scat-rögtönzések. A jelölt: — ismerje művészeti ága történetét, hagyományait, kapcsolatait a zene egyéb területeivel, — ismerje művészeti ága speciális irodalmát mind a zeneművek előadása, mind a technikaképzés tekintetében, — rendelkezzék a meghatározott kötelező repertoárral. IV. A szakképesítés vizsgáztatási követelményei A szakképesítés vizsgáztatási követelményei a szakmai követelményeken alapulnak.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes